jkorsvik/nowiki_second_scrape_merged huggingface dataset:
4Gamer.net

4Gamer.net er et japansk nettsted som tar for seg videospill. Det er drevet av Aetas Inc. og ble grunnlagt 18. august 2000.


== Referanser ==


== Eksterne lenker ==
Offisielt nettsted
Breitjern

Breitjern er ei lita stille i Somma og dannes cirka halvannen kilometer nedstrøms utløpet fra Samsjøen. Tjernet inngår i reguleringen av Sommavassdraget og har dam i sørenden. Damanlegget blir kalt «Pruppen».
I tidligere er var det brøtning i Sommavassdraget hver vår, og Breitjern var ei utfordring for fløterne. En av de som betjente tjernet under den årlige brøtninga var Martinius Johansen (1857–1947), som hadde flyttet til Øvre Finneplassen (på den tiden eid av skogeier og overrettssakfører Thorvald Lie på Jevnaker) nord i Samsjøen i 1901. Martinius gikk til daglig under navnet Martinius i Finneplassen. Plassen der han bodde ligger nå i Jevnaker kommune, men fram til 1962 tilhørte områdene på vestsiden av Randsfjorden Gran herredskommune. Bygningsmassen på Øvre Finneplassen er slettet, men det skal stå en gammel finneovn i nærheten av veikrysset mellom de to finneplassene. Lie eide også Nedre Finneplassen, men denne bruket både lå og ligger i Ådal og inngår nå således i Ringerike kommune.
Halvor Sørensen Borse

Halvor Sørensen Borse (ca. 1640–1701) var jernverkseier, assessor ved Overbergamtet og rådmann i Skien.
Han fødtes i Hjartdal som sønn av sokneprest Søren Hansen Borse, som tidligere hadde vært rektor ved latinskolen i Skien. Halvor Borse var i sin tid en av de største godseierne i distriktet med omkring 17 gårder i Norge, deriblandt Borgestad. Fra 1672 var han forvalter av Ulefos Jernværk til han kjøpte det i 1676. I 1692 grunnla han Bolvig Jernværk i Solum. 
Borse bodde noen år på Holla ved Ulefoss før han flyttet til gården Fjære i Solum. I 1698 ble han utnevnt til kommerseråd. 
Høsten 1701 hadde han besøkt Holdenverkets lasteplass og jernmagasin ved Gråten i Skien. På vei hjem til Fjære i slede, ble han på Gjeteryggen (Geiteryggen) ramt av et skudd i nakken. Jernverkseieren døde, og drapet ble aldri oppklart. Gjerningsstedet ble siden markert med en stendynge og Borse ble gravlagt på familiegravstedet som han selv hadde latt oppføre på Solum kirkegård.


== Familie ==
Halvor Borse var gift to ganger: 

Inger Giertsdatter Niemand (ca. 1645–1673)
I 1675 med Margrethe Jochumsdatter Lobes (1641–1714), datter av slottsprest på Akershus Jochum Lobes og Sissel Rasmusdatter. De fikk blandt andre datteren Inger (1677–1714] som ble gift med Herman Leopoldus (senere Løvenskiold, samt sønnen Joachim som arvet faren.


== Referanser ==
Bouchraya Hammoudi Bayoun

Bouchraya Hammoudi Bayoun, født 1954, er en diplomat og politiker fra Den saharawiske arabiske demokratiske republikk som fra 13. januar 2020 har vært den omstridte republikkens statsminister. Den saharawiske arabiske demokratiske republikk (SADR) kontrollerer og utgjør den østlige delen av Vest-Sahara. SADR ble proklamert som egen stat i 1976, umiddelbart etter at Spania trakk seg ut av området som til da var kjent som Spansk Sahara. Kontrollen over området har siden vært omstridt mellom Marokko og SADR. SADR er anerkjent av 41 FN-land og er medlem av Den afrikanske union, men ikke medlem i FN. 
Bayoun har også vært statsminister i to perioder tidligere; fra 1993 til 1995, og fra 1999 til 2003. Han har også vært SADRs ambassadør til Algerie som er et av landets viktigste politiske støttespillere. 


== Biografi ==
Bayoun er født i byen Dakhla i Vest-Sahara (det daværende protektoratet Spansk Sahara) i 1954. Han har studert økonomi ved Universitetet i Havanna på Cuba. Han startet sin politiske karriere som handels- og utviklingsminister i 1985 da Mohamed Lamine Ould Ahmed ble statsminister i den omtvistede republikken som styres av frigjøringsbevegelsen Polisario. 19. september 1993 overtok han som statsminister etter Mahfoud Ali Beiba og satt til 8. september 1995 da Ali Beiba kom tilbake som statsminister. Bayoun ble da utviklings- og handelsminister fram til 10. februar 1999 da han igjen overtok som statsminister. Fram til 2003 var han både stats- og innenriksminister.Fra 2008 var Bayoun Polisarios representant i Spania, og etter det representerte han SADR i Algerie.13. januar 2020 ble Bayoun innsatt som statsminister i SADR etter å ha blitt utnevnt av president Brahim Gali. Han overtok etter Mohamed Luali Akeik.


== Referanser ==
Sykling under Sommer-EYOF 2022

Sykling under Sommer-EYOF 2022 arrangeres i Banská Bystrica i Slovakia fra 26. til 29. juli 2022.


== MEdaljevinnere ==


== Medaljetabell ==
Medaljetabell etter to øvelser:

      Vertsnasjon (Slovakia)


== Referanser ==


== Eksterne lenker ==
EYOF2022.com - Road Cycling
Hårklipper

En hårklipper er en spesiell type saks som brukes til å klippe hår, vanligvis på hodet til et menneske. Mange hårklippere er motoriserte, og kan da kalles for hårklippemaskin. De har vanligvis elektrisk motor, og får strøm via ledning eller batteri. Fra gammelt av finnes det også manuelle hårklippere uten motor.


== Vedlikehold og justering ==
Bladene er ofte laget av rustfritt stål. Bladene på en hårklipper må smøres ofte for at de skal gli lett. Det finnes også keramiske blader, men disse knekker lettere.For å endre lengden på klippen kan man på de fleste hårklippere enten bytte ut eller justere lengden på kammen. Kammen er da ofte merket med lengden til klippen i millimeter. Disse kan starte på for eksempel 2-3 millimeter, og kan gå opp til 20-25 mm eller mer. Noen går opp til 35 mm.
For en veldig tett klipp kan man klippe uten kam, og hvor tett man da kan klippe avhenger av plasseringen til det bevegende bladet i henhold til det stasjonære bladet. På noen hårklippere kan dette justeres ned til et minimum, såkalt «zero gapping», slik at man nesten kommer ned på et resultat som ligner det man kan få fra en barbermaskin. Zero gapping øker imidlertid risikoen å kutte den som klippes, og kan være farlig hvis man ikke vet hva man holder på med.


== Sammenlignet med trimmere ==
Hårklippere og hårtrimmere (eller skjeggtrimmere) har mange likheter, og det kan noen ganger være vanskelig å skille de fra hverandre. Sammenlignet med en hårtrimmer er en hårklipper vanligvis større og kraftigere.


== Se også ==
Barberkniv


== Referanser ==
Cat Ferguson

Cat Ferguson (født 27. april 2006 i Steeton) er en britisk syklist, som deltar i landevisritt og cyclocross. Hun sykler for Storey Racing. 


== Idrettskarriere ==
Fergusom ble britisk U16-mester i cyclocross i januar 2022. Hun deltok i sykling under Sommer-EYOF 2022 (European Youth Olympic Festival), og vant der temporittet i jenteklassen.


== Referanser ==


== Eksterne lenker ==
(en) Profil hos Storey Racing
(en) Profil hos British Cycling
Paula Ostiz Taco

Paula Jessica Ostiz Taco (født 12. januar 2007 i Pamplona) er en spansk syklist, som deltar i landevisritt. 


== Idrettskarriere ==
Ostiz deltok i sykling under Sommer-EYOF 2022 (European Youth Olympic Festival), og fikk der sølv i temporittet i jenteklassen, bak britiske Cat Ferguson.


== Referanser ==


== Eksterne lenker ==
(en) Paula Ostiz Taco – TheSports.org 
(en) Profil hos EYOF 2022
Anna Gaborska

Anna Gaborska (født 24. mars 2007 i Schwedt i Tyskland) er en polsk syklist som deltar i landevisritt. 


== Idrettskarriere ==
Gaborska deltok i sykling under Sommer-EYOF 2022 (European Youth Olympic Festival), og fikk der bronse i temporittet i jenteklassen, bak britiske Cat Ferguson og Paula Ostiz Taco fra Spania.


== Referanser ==


== Eksterne lenker ==
(en) Anna Gaborska – TheSports.org 
(en) Profil hos EYOF 2022
Sirkelpolering

Sirkelpolering, noen ganger kalt rosepolering, er en teknikk for å polere eller dreie et fint geometrisk mønster på metall, vanligvis for utseendet sin skyld. I nyere tid har sirkelpolering vært brukt på sluttstykker til skytevåpen, gjerne på mer eksklusive modeller.


== Referanser ==
Alice Pagliarini

Alice Pagliarini (født 1. mars 2006) er en italiensk friidrettsutøver som konkurrerer i sprintløp. Hun vant 100 meter under Sommer-EYOF 2022. 


== Idrettskarriere ==
Pagliarini kom på andreplass på 60 meter under det italienske U18-mesterskapet i friidrett innendørs i 2022. Under det italienske U18-mesterskapet utendørs kom hun på andreplass på 100 meter og 21.-plass i lengdehopp. Hun deltok i U18-EM i friidrett 2022 i Jerusalem, og kom der på femteplass på 100 meter, og hun fikk sølv på medleystafetten.Hun deltok i friidrett under Sommer-EYOF 2022, og vant der 100 meter.


== Referanser ==


== Eksterne lenker ==
(en) Alice Pagliarini – World Athletics 
(en) Alice Pagliarini – TheSports.org 
Profil hos EYOF 2022
Thaïs (italiensk film fra 1917)

Thaïs er en italiensk stumfilm fra 1917, regissert av Anton Giulio Bragaglia.


== Handling ==
Den vakre slaviske grevinnen Vera Preobrajenska (fremstilt av Thaïs Galitzy) er en forfører av gifte ektemenn, og hun fører dem snart til randen av ruiner.
Vera bestemmer seg for at hennes neste offer skal være grev San Remo, elskeren til hennes beste venninne: grevinnen Bianca Stagno-Bellincioni (fremstilt av Ileana Leonidoff) men Bianca, midt i en depresjon, faller av hesten sin og dør av skadene. Vera føler seg ansvarlig for alle problemene hun har forårsaket, og hun begår deretter selvmord.


== Referanser ==


== Eksterne lenker ==
(en) Thaïs på Internet Movie Database
Thais (amerikansk film fra 1917)

Thais er en amerikansk stumfilm fra 1917, regissert av Hugo Ballin og Frank Hall Crane.


== Handling ==
Paphnutius, en velstående innbyggger fra Alexandria. Han blir overtalt av en kamerat til å først møte Thais, som han raskt forelsker seg. Men han blir tvunget til å drepe en rival i prosessen.
Hans egen samvittighet oppfordrer Paphnutius til å bli en kristen munk. Men han forlater snart klosteret igjen for å returnere til Alexandria i forsøk på å konvertere Thais også.


== Skuespillere ==
Mary Garden som Thais
Hamilton Revelle som Paphnutius
Crauford Kent som Lollius
Lionel Adams som Cynius
Alice Chapin som leder ved klosteret
Margaret Townsend som en nonne
Charles Trowbridge som Nicias


== Referanser ==


== Eksterne lenker ==
(en) Thais på Internet Movie Database
William Paulson

William Paulson (født 17. november 1994) er en engelskfødt friidrettsutøver som konkurrerer i mellomdistanseløp for Canada. 
Han representerte Canada under VM i friidrett 2022 i Eugene, der han ble slått ut i semifinalen på 1500 meter.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
(en) William Paulson – World Athletics
Kumari Taki

Kumari Taki (født 6. mai 1999) er en kenyansk friidrettsutøver som konkurrerer i mellomdistanseløp og har spesialisert seg på 1500 meter. Som junior vant han gullmedalje på 1500 meter ved Ungdoms-VM i friidrett 2015 og ved  U20-VM i friidrett 2016.
2019Han representerte Kenya under VM i friidrett 2019 i Doha, der han ble slått ut i forsøksheatet på 1500 meter.
2022Taki representerte Kenya under VM i friidrett 2022 i Eugene, der han ble slått ut i semifinalen på 1500 meter.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
(en) Kumari Taki – World Athletics 
(en) Kumari Taki – Diamond League
Boxgrovemennesket

Boxgrovemennesket er navnet på tre fossiler som er funnet i Boxgrove i Sussex, England. Fossilene er datert til omkring 500.000 år gamle, og antas å ha tilhørt homo heidelbergensis. Fossilene består av en del av et skinneben (tibia) og to tenner. Skinnebeinet er fra en voksen velbygd mann med en høyde på 177–182 cm, og tennene er trolig fra samme individ.
Dette er de eldste fossiler av arten homo som er funnet i Storbritannia.
Cameron Proceviat

Cameron Proceviat (født 20. september 1993) er en canadisk friidrettsutøver som konkurrerer i mellomdistanseløp. 
Proceviat representerte Canada under VM i friidrett innendørs 2022 i Beograd, der han ble slått ut i forsøksheatet på 1500 meter.Han representerte Canada under VM i friidrett 2022 i Eugene, der han ble slått ut i semifinalen på 1500 meter.Proceviat har den canadiske innendørsrekorden på en engelsk mil på 3.52,54 fra 2022. Hans personlige rekord på 1500 meter er 3.36,09, satt i 2022.
Han er også en trener ved Simon Fraser University.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
(en) Cameron Proceviat – World Athletics
Det statlige historiske museet

Det statlige historiske museet (russisk: Государственный исторический музей) er et museum i Moskva. Det er det største nasjonalmuseet i Russland.


== Referanser ==


== Eksterne lenker ==
(ru) Offisielt nettsted 
(en) Moscow State Historical Museum – kategori av bilder, video eller lyd på Commons
Australia under Samveldelekene 2022

Australia deltok under Samveldelekene 2022 fra 28. juli til 8. august 2022 i Birmingham, England. Det er 22. gangen Australia deltar under samveldelekene i det landet han konkurrerte ved samtlige leker siden de oppstod i 1930.
Eddie Ockenden og Rachael Grinham var landets flaggbærere under åpningen av lekene.


== Medaljevinnere (utvalg) ==


== Referanser ==
Joseph Wenzel Kinold

Joseph Wenzeslaus Kinold O.F.M. (født 8. juli 1871 i Giershagen i Westfalen i kongeriket Preussen i Det tyske keiserrike, død 22. mai 1952 i Sapporo i Japan) var en tysk fransiskaner og katolsk biskop av Sapporo.


== Liv og virke ==


=== Bakgrunn ===
Joseph Kinold ble født i 1871 som sønn av Johannes Kinold og hans hustru Klara, født Gerold. 


=== Prest ===
Den 1. juli 1897 ble han ordinert til prest i fransiskanerordenen. Han ankom Japan som misjonær 19. januar 1907 sammen med pater Maurice Bertin fra fransiskanernes Paris-provins.
Pave Benedikt XV videreutvilket i 1915 de kirkelige strukturer i Japan, og pater Kinold ble betrodd lederoppgaven foe den nystiftede apostoliske prefektur i Sapporo, som var underordnet erkebispedømmet Tokyo som suffragan.  I 1929 ble prefekturet elevert til status som apostolisk vikariat, og var det til bispedømmet Sapporo ble konstituert i 1952.
Pater Kinold hadde vært der siden 13. april 1915, først som apostolisk prefekt, og fra 18. mars 1929 til november 1940 som vikar apostolisk med rang som biskop.


=== Biskop ===
Den 18. mars 1929 ble han utnevnt til, og den 9. juni 1929 ble han ordinert til titulærbiskop av Panemotichus av erkebiskop Mario Giardini, den apostoliske delegat i Japan. Medkonsekrerende var erkebiskop Jean-Baptiste-Alexis Chambon, M.E.P., av Tokyo, og titulærbiskop Bonifatius Sauer, O.S.B., som var apostolisk vikar av Wonsan i japanskokkupert Korea og  administrator av misjonen sui iuris Ilan, i den japanskkontrollerte lydstaten Manchukuo.
Fra 1934 til 1938 tjente han også som administrator av misjonen sui juris Karafuto på øya kjent som Sakhalin, inntil det ble elevert til apostolisk prefektur 21. mai 1938 og utskilt fra det apostoliske vikariat i Sapporos tilsynsområde.Som biskop fremmet Kinold skolegang av jenter i Sapporo ved å invitere de tyske Thuiner Franziskanerinnen, hvis hovedoppgave er utdanning, om å sende ordenssøstre til Japan.Biskop Joseph Kinold døde Kristi Himmelfartsdag, den 22. mai 1952, i Sapporo.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Kardinal Willem Marinus van Rossum (1854-1932) *1918
Erkebiskop Mario Giardini, B. (1877-1947) *1921
Biskop Wenceslas Joseph Kinold (1871-1952) *1929


== Referanser ==
Kirsten Huser Leschbrandt

Kirsten Huser Leschbrandt (født 1945) er en Høyrepolitiker som har vært ordfører i Mandal 1992–2003. Hun var varaordfører 1983–1991, og var også vararepresentant på Stortinget høsten 1990, mens John G. Bernander var statssekretær.
I det sivile liv har hun arbeidet som kontorsjef i C.A. Leschbrandt A/S i Mandal 1976-1992.


== Referanser ==


== Eksterne lenker ==
(no) Kirsten Huser Leschbrandt hos Stortinget 
(no) Kirsten Huser Leschbrandt hos Norsk senter for forskningsdata
Forward Party

Forward Party (norsk: Partiet Fremover, forkortet FWD) er et amerikansk politisk parti som ble formet høsten 2021. Partiet har hovedsakelig sitt utspring fra det demokratiske partiet, og er et såkalt Big tent-parti som hverken plasserer seg på høyre- eller venstresiden politisk. I stedet plasserer Forward Party seg i sentrum og identifiserer seg med ideologier som populisme, radikal sentrumspolitikk og humanistisk kapitalisme.Partiet ble stiftet av den amerikanske forretningsmannen og tidligere presidentkandidat Andrew Yang, først som en politisk handlingskomité 5. oktober 2021. Målet til komiteen var å stifte et politisk sentrumsparti som kunne utfordre de to etablerte storpartiene Demokratene og Republikanerne. Partiet ønsker å redusere den politiske polariseringen i USA og innføre nye valgreformer i landet.


== Bakgrunn ==
Partiet ble opprinnelig startet som en politisk handlingskomité 5. oktober 2021. Bak sto forretningsmannen Andrew Yang, som i 2020 stilte som demokratisk presidentkandidat, og i 2021 som ordførerkandidat til borgermestervalget i New York.
Handlingskomiteen ønsket å redusere politisk spenning og polarisering, og samtidig utfordre det amerikanske to-partisystemet. Komiteen jobbet for at den føderale valgkomiteen skulle anerkjenne den som et politisk parti. Den 27. juli 2022 kunngjorde komiteen at den hadde slått seg sammen med Serve America Movement og Renew America Movement. De tre organisasjonene dannet sammen det politiske partiet Forward Party. Partiet er et sentrumsalternativ til de to dominerende partiene i amerikansk politikk: Det demokratiske partiet og Det republikanske partiet. Forward Party består hovedsakelig av personer fra demokratene, men også mange republikanere har vært med i etableringen av partiet.Den fullstendige politiske plattformen skal pensles ut i løpet av høsten 2022, men partiets to grunnpilarer er å «gjennopplive en rettferdig, blomstrende økonomi» og «gi amerikanere flere valgmuligheter i politiske valg, mer tillit til en velfungerende regjering og større påvirkningsmulighet i sin fremtid».Målet til Forward Party er å stille til valg i 30 delstater innen 2023 og i samtlige 50 delstater innen presidentvalget i 2024.


== Referanser ==


== Eksterne lenker ==
(en-US) Offisielt nettsted 
(en) Forward Party – kategori av bilder, video eller lyd på Commons
England under Samveldelekene 2022

England deltar under Samveldelekene 2022 fra 28. juli til 8. august 2022 i Birmingham, England. Det er 22. gangen England deltar under samveldelekene (og tredje gang som vertsnasjon) da landet han konkurrerte ved samtlige leker siden de oppstod i 1930.
Jack Laugher og Emily Campbell er landets flaggbærere under åpningen av lekene.Etter at det ble bestemt at Durban mistet retten til å være vertskap for lekene, ble Birmingham valgt som kandidat til å være engelsk vertsby og søkte om å få arrangere lekene. Selv om den opprinnelig søknaden ikke ble ansett som ikke fullt ut i samsvar kravene, sørget justeringer for at byen ble tildelt lekene i desember 2017.


== Medaljevinnere (utvalg) ==


== Referanser ==
Gjørokrati

Gjørokrati er en organisasjonsform hvor individer uavhengig velger og utfører sine oppgaver. Ansvaret ligger hos personene som handler, og ikke i noen valgte eller bestemte stillinger. Opprinnelig ble denne modellen utviklet av Sean Haugh og Michael Gilson-De Lemos i Det amerikaske libertarianske parti. Begrepet har vært brukt innen åpen kildekode og wikibevegelsen. Styreformen innebærer at de som ønsker noe gjort også i stor grad gjør det og får bestemme hvordan prosessen blir gjort. Det er vanlig innen prosjekter basert på frivillighet og dugnadsånd.Skolelinux er et eksempel på et prosjekt som er basert på gjørokrati.


== Se også ==
Adhockrati


== Referanser ==

Lars Heitmann: Eine Gesellschaft nach dem Geld? Geschichtlicher Ort, Ausprägungen und Perspektiven gegenwärtiger Ansätze postmonetären Wirtschaftens. In: Postmonetär denken: Eröffnung eines Dialogs, Springer Fachmedien, Wiesbaden 2019, S. 52f.
Anja Adler: Liquid Democracy in Deutschland: Zur Zukunft digitaler politischer Entscheidungsfindung nach dem Niedergang der Piratenpartei. transcript Verlag, Bielefeld 2018, S. 114f., 122f., 127–133
1. līga

1. līga har fra 1992 vært den nest høyeste divisjonen i fotball for menn i Latvia. Virslīga er den høyeste divisjonen.


== Historie ==
Lagene i fet skrift rykket opp til Virslīga.


== Eksterne lenker ==
Offisielt nettsted
Ferdinand Grapperhaus

Ferdinand Grapperhaus er en nederlandsk politiker. Han var justisminister fra 2017 til 2022. Han er medlem av Christen-Democratisch Appèl.


== Referanser ==


== Eksterne lenker ==
(en) Ferdinand Grapperhaus – kategori av bilder, video eller lyd på Commons
Mario Giardini

Mario Giardini C.R.S.P. (født 4. desember 1877 i Milano i Italia; død 30. august 1947) var en italiensk katolsk prelat dom var titulærerkebiskop og diplomat for Den hellige stol, og erkebiskop av Ancona og Numana.


== Liv og virke ==


=== Prest ===
Mario Giardini ble presteviet 24. september 1904 av erkebiskopen av Milano, kardinal Andrea Carlo Ferrari. Han var medlem av barnabittene.


=== Pavelig sendemann, erkebiskop ===
Den 21. november 1921 utnevnte pave Benedikt XV ham til titulærerkebiskop av Edessa in Osrhoëne og apostolisk delegat i Japan. Han ble bispeviet av Wilhelmus Marinus van Rossum, kardinalprefekt av Propaganda Fide, den 8. desember 1921. Medkonsekratorer var Pietro Fumasoni Biondi, sekretær for Propaganda Fide, og Antonio Micozzi, hjelpebiskop i Sabina.
Han innkalte til en provinsialsynode for å avklare hvorvidt katolikker kunne tillates å delta i shintoseremonier. Under hans tid som pavens mann i landet ble i 1926 den første japanske biskop utnevnt; det var Januarius Kyūnosuke Hayasaka. Dermed ble den katolske kirke i Japan mer uavhengig av Det parisiske ytremisjonsselskap.  Forehavendet om å få opprettet diplomatske forbindelsergjorde fremskritt, men ble så blokkert av den buddhistiske opposisjon i parlamentet.Da erkebiskop Edward Aloysius Mooney den 30. mars 1931 ble utnevnt til til hans etterfølger, forble Giardini i Japan til Mooney var ankommet fra India.


=== Erkebiskop av Ancona ===
Den 16. mai 1931 utnevnte pave Pius XI ham til erkebiskop av Ancona og Numana. Han ble innført i embedet den 19. juli 1931. 
Den 5. september 1940 innvilget Pius XII hans fratreden.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Kardinal Willem Marinus van Rossum (1854-1932) *1918
Erkebiskop Mario Giardini, B. (1877-1947) *1921 


== Referanser ==